EL Επίσημη Εφημερίδα της Ευρωπαϊκής Ένωσης C 273/2

Συνοπτικές πληροφορίες κοινοποιούμενες από τα κράτη μέλη σχετικά με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 736/2008 της Επιτροπής περί της εφαρμογής των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας προϊόντων αλιείας

(Κείμενο που παρουσιάζει ενδιαφέρον για τον ΕΟΧ)

2010/C 273/02

Αριθ. Ενίσχυσης: XF 12/10

Κράτος μέλος: Ηνωμένο Βασίλειο

Περιφέρεια/Αρχή που χορηγεί την ενίσχυση: Shetland Islands Council

Τίτλος του καθεστώτος ενίσχυσης/επωνυμία της εταιρείας που λαμβάνει ενίσχυση ad hoc: Shetland Seafood Quality Control Grant

Νομική βάση: Local Government in Scotland Act 2003, Section 20

Ετήσιες δαπάνες που προβλέπονται στο πλαίσιο του καθεστώτος: 250 000 BGP ετησίως

Μέγιστη ένταση της ενίσχυσης: Η ενίσχυση που θα χορηγηθεί στις υπηρεσίες επιθεώρησης σολομού (Salmon Inspection Services) και στο πρόγραμμα βελτίωσης του λευκόψαρου (Whitefish Improvement Scheme) θα ανέλθει σε ποσοστό έως 80 %, σύμφωνα με την ένταση της ενίσχυσης που προβλέπεται δυνάμει του άρθρου 17.

Όσον αφορά τη χορήγηση ενίσχυσης στις υπηρεσίες ανάλυσης και ιχθυοτροφείων (Analytic and Marine Farm Services) με στόχο την αναβάθμιση των επαγγελματικών δεξιοτήτων, ή την ανάπτυξη νέων μεθόδων και εργαλείων κατάρτισης, η ενίσχυση θα ανέλθει σε ποσοστό 100 % λόγω του χαρακτήρα εταιρείας περιορισμένης ευθύνης με εγγύηση της SSQC, συνεπεία του οποίου όλα τα κέρδη επενδύονται εκ νέου προς όφελος του κλάδου και συνεπώς δεν καταβάλλονται μερίσματα.

Δικαιούχοι του καθεστώτος μπορούν να είναι μικρές ή μικρομεσαίες επιχειρήσεις οι οποίες τηρούν τους κανόνες της Κοινής Αλιευτικής Πολιτικής.

Ημερομηνία έναρξης ισχύος:

Διάρκεια του καθεστώτος ή της χορήγησης μεμονωμένης ενίσχυσης: Βάσει του καθεστώτος, η ενίσχυση χορηγείται έως τις 31 Δεκεμβρίου 2013.

Στόχος της ενίσχυσης: Από κοινού επιχορήγηση του Shetland Islands Council και του Shetland Seafood Quality Control με στόχο την υλοποίηση των προαναφερόμενων στόχων: Salmon Inspection Services, Whitefish Improvement Scheme, Analytical and Marine Farm Services (υπηρεσίες επιθεώρησης σολομού, πρόγραμμα βελτίωσης του λευκόψαρου, υπηρεσίες ανάλυσης και ιχθυοτροφείων). Στήριξη του κλάδου των ιχθυηρών στο Shetland μέσω της παροχής υπηρεσιών για την παρακολούθηση της ποιότητας και της ασφάλειας των ιχθυηρών, είτε αυτά προέρχονται από υδατοκαλλιέργεια είτε από αλιεία, και του περιβάλλοντος στο οποίο αλιεύονται, εκτρέφονται ή υφίστανται μεταποίηση. Να διευκολυνθεί το Shetland Islands Council στην ενίσχυση όλων των δραστηριοτήτων που συνδέονται με τα ιχθυηρά στο Shetland, σε στενή συνεργασία με άλλα παρόμοια κέντρα στο ΗΒ και σε περιοχές του Βορείου Ατλαντικού και να λειτουργήσει ως καταλύτης όσον αφορά την υιοθέτηση βέλτιστων πρακτικών και την επιχειρηματικότητα, τόσο εντός όσο και εκτός της Κοινότητας.

Να αναφερθεί ποιο από τα άρθρα 8 έως 24 εφαρμόζεται: Το άρθρο 17

Σχετική δραστηριότητα: Να διευκολυνθεί το Shetland Islands Council στην ενίσχυση του κλάδου των ιχθυηρών, είτε αυτά προέρχονται από αλιεία είτε από ιχθυοκαλλιέργεια, μέσω της παροχής ενίσχυσης σε μέτρα κοινού συμφέροντος στους εν λόγω τομείς με στόχο:

τη συμβολή, με βιώσιμο τρόπο, στην καλύτερη διαχείριση ή διατήρηση των πόρων·

τη βελτίωση της ποιότητας και της ασφάλειας των τροφίμων·

την προώθηση της συνεργασίας μεταξύ επιστημόνων και επιχειρηματιών του αλιευτικού κλάδου·

τη συμβολή στην διαφάνεια των αγορών αλιευτικών προϊόντων και προϊόντων υδατοκαλλιέργειας, περιλαμβανομένης της ανιχνευσιμότητας·

τη δικτύωση και ανταλλαγή εμπειρίας και βέλτιστων πρακτικών μεταξύ οργανώσεων για την προώθηση ίσων ευκαιριών μεταξύ ανδρών και γυναικών και άλλων ενδιαφερόμενων φορέων, και

την αναβάθμιση των επαγγελματικών προϊόντων ή την ανάπτυξη νέων μεθόδων και εργαλείων κατάρτισης.

Ονομασία και διεύθυνση της χορηγούσας αρχής:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Διεύθυνση στο διαδικτύου όπου είναι διαθεσιμο το πλήρες κείμενο του καθεστώτος: http://www.sdt.shetland.org/

Αιτιολόγηση: Το SSQC, με τη στήριξη του Shetland Island Council, είχε στο παρελθόν υποβάλει αίτηση για χρηματοδότηση από το ΕΤΑ με στόχο τη διεύρυνση των υπηρεσιών τους. Η εξέταση της αίτησης αυτής αναβλήθηκε ωστόσο λόγω υπερβολικά μεγάλου αριθμού αιτήσεων προς το ΕΤΑ. Για να επιτραπεί στο SSQC να παράσχει την ζητούμενη ενίσχυση εντός της προθεσμίας που απαιτεί ο κλάδος, το Shetland Island Council αποφάσισε να ζητήσει εξαίρεση, σύμφωνα με τους κανόνες περί κρατικών ενισχύσεων, ώστε να εξασφαλίσει την παροχή επαρκούς ενίσχυσης στις ΜΜΕ του κλάδου εντός των απαιτούμενων προθεσμιών.

Αριθ. Ενίσχυσης: XF 13/10

Κράτος μέλος: Ηνωμένο Βασίλειο

Περιφέρεια/Αρχή που χορηγεί την ενίσχυση: Comhairle nan Eilean Siar (Western Isles Council)

Τίτλος του καθεστώτος ενίσχυσης/επωνυμία της εταιρείας που λαμβάνει ενίσχυση ad hoc: Outer Hebrides Fisheries Support Scheme

Νομική βάση: Local Government (Scotland) Act 1973 as amended and Local Government in Scotland Act 2003

Ετήσιες δαπάνες που προβλέπονται στο πλαίσιο του καθεστώτος: Η ετήσια προβλεπόμενη δαπάνη βάσει του καθεστώτος ανέρχεται σε 25 000 BGP. Το ποσό αυτό αντιστοιχεί στο εκτιμώμενο ακαθάριστο ισοδύναμο επιχορήγησης όσον αφορά της αιτήσεις που υποβάλλονται για το καθεστώς στήριξης της αλιείας στις Εξωτερικές Εβρίδες [«Outer Hebrides Fisheries Support Scheme» (OHFSS)].

Μέγιστη ένταση της ενίσχυσης: Η ένταση της ενίσχυσης δεν μπορεί να υπερβαίνει την ενίσχυση που αναφέρεται στο άρθρο 27 παράγραφος 3 του κανονισμού (ΕΚ) αριθ. 1198/2006 του Συμβουλίου, ήτοι δεν μπορεί να υπερβαίνει ποσοστό 15 % του κόστους απόκτησης της κυριότητας ούτε το ποσό των 50 000 EUR.

Η ενίσχυση η οποία προβλέπεται στο εν λόγω καθεστώς εγγυήσεων αφορά το είδος των εγγυήσεων και το είδος των υποκείμενων συναλλαγών στο πλαίσιο της εφαρμογής του κανονισμού (ΕΚ) αριθ. 736/2008 του Συμβουλίου.

Το ακαθάριστο ισοδύναμο επιχορήγησης για το OHFSS υπολογίζεται με βάση την μεθοδολογία που χρησιμοποιείται στο κοινοποιηθέν καθεστώς N 71/09 του ΗΒ όσον αφορά την ενίσχυση υπό τη μορφή εγγυήσεων.

Δικαιούχοι του καθεστώτος μπορούν να είναι μικρές ή μικρομεσαίες επιχειρήσεις οι οποίες τηρούν τους κανόνες της Κοινής Αλιευτικής Πολιτικής.

Ημερομηνία έναρξης ισχύος:

Διάρκεια του καθεστώτος ή της χορήγησης μεμονωμένης ενίσχυσης: Βάσει του καθεστώτος, η ενίσχυση χορηγείται έως τις 31 Δεκεμβρίου 2013

Στόχος της ενίσχυσης: Το «Outer Hebrides Fisheries Support Scheme» (OHFSS) αποτελεί καθεστώς εταιρικής σχέσης μεταξύ του Comhairle nan Eilean Siar, της Royal Bank of Scotland και της Western Isles Fishermen’s Association (Ένωσης Αλιέων Δυτικών Νήσων).

Το καθεστώς αποσκοπεί στη δημιουργία και διατήρηση ευκαιριών απασχόλησης στις Εξωτερικές Εβρίδες μέσω της επιχειρηματικής ανάπτυξης στον τομέα της αλιείας.

Η χρηματοδότηση διατίθεται υπό τη μορφή εγγύησης δανείου για αλιείς έως 40 ετών οι οποίοι αποκτούν για πρώτη φορά, μεταχειρισμένο αλιευτικό σκάφος, είτε κατ’ απόλυτη κυριότητα είτε συνεταιριστικά.

Να αναφερθεί ποιο απο τα άρθρα 8 έως 24 εφαρμόζεται(- ονται): Άρθρο 10

Σχετική δραστηριότητα: Η Royal Bank of Scotland χορηγεί δάνεια σε μέγιστο ποσοστό 40 % για την αγορά μεταχειρισμένου αλιευτικού σκάφους, με μέγιστο όριο δάνειο ύψους 100 000 BGP εξοφλητέο σε 10 έτη. Το OHFSS παρέχει εγγύηση δανείου για ποσοστό έως 50 % του δανείου που χορηγείται από την Royal Bank of Scotland.

Ονομα και διεύθυνση της χορηγούσας αρχής:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Διεύθυνση στο διαδικτύου όπου είναι διαθεσιμο το πλήρες κείμενο του καθεστώτος: http://www.cne-siar.gov.uk/eds/business/assistanceavailable/fls.asp

Αιτιολόγηση: Μολονότι το Outer Hebrides Fisheries Support Scheme είναι συμβατό με το Ευρωπαϊκό Ταμείο Αλιείας, λόγω του ανταγωνιστικού χαρακτήρα και του χρόνου που απαιτείται για την ενδεχόμενη έγκριση και την αναδρομική καταβολή των επιχορηγήσεων, το εν λόγω πρόγραμμα ενδείκνυται να λάβει ενίσχυση από ένα ειδικά προσαρμοσμένο καθεστώς κρατικής ενίσχυσης και όχι μέσω του ΕΤΑ.

Το Συμβούλιο των Δυτικών Νήσων δεσμεύεται για την παροχή της εν λόγω ενίσχυσης στον κλάδο της αλιείας και προτιμά την βεβαιότητα και την αμεσότητα που προσφέρει ο κανονισμός απαλλαγής.